44 Dr: KOCH ANTAL 
alsó-mediterrán korára teljes bizonyossággal nem lehetne még következ- 
tetni. A leírt czápafogaknak legnagyobb része ugyanis Europában általá- 
nosan el van terjedve, de nem szorítkoznak határozott emeletű tengeri 
rétegekre, hanem az eoczéntől kezdve az oligoczénen át a mioczén köze- 
péig szét vannak szórva egyes lelőhelyek rétegeiben. Ilyenek például 
nálunk a porcsesdi és a Kolozsvár vidéki középeoczén durvamész, a buda- 
vidéki felső-eoczén és alsó-oligoczén rétegek, a f. esztergályi és a czinkotai 
alsó-medit. homoküledékek, a dév. ujfalusi f. medit. homok, a szent-mar- 
gitai (Sopron) és egyéb lelőhelyeknek a lajtamesze; külföldön a svájczi, 
rajnavölgyi és württembergi közép-mioczén molasse, a mainczi medencze 
és Északnémetország középoligoczén Meeressandja, stb. A legtöbb fossilis 
czápafajra nézve tehát az tünnék ki ezen előfordulásokból, hogy a közép- 
eoczéntől kezdve a közép-mioczén korig benépesítették vala az egykori 
tengereknek különösen a partvidékeit. A czápafajoknak egy jó része 
azonban mindenesetre a szorosan vett mediterrán faunákkal bíró maga- 
sabb tercziér rétegeknek a sajátja, és a mint PRopsr részletesen kifejtette 
(id. m. XXXIV., 1879., p. 17), a baltringéni ( Württemb.) közép-mioczén 
homokkő gazdag czápafaunája 185 túlnyomóan mai középtengeri alakokból 
áll, melyekhez azonban a délibb forróövi tengereknek egyes alakjai járul-. 
nak. Ugyanez a tarnóczi tossilis czápafaunának is a főjellege. 
A hazánkat egykoron elborította mediterrán tengernek abban az 
északi öblében tehát, mely a mai Nógrádmegye nagy részére esik, az alsó- 
mediterrán korban hemzsegett a sok czápaféle hal, melyekhez a Pharyn- 
godopíilus tanusága szerint, csontos halak is járulhattak még. A nagy hal- 
bőség mellett igen jól érezhette magát a kis Delphinus sp. is, melynek 
fogait és egy farkcsigolyáját sikerült kimutatnom. Az óriási Orca Semseyit 
BöckH H. is, melynek maradványai Salgótarján vidékén találtattak, végre 
egy Halitherium sp. is, melynek bordái Felső-Esztergálynál fordulnak 
elő, benépesíthette ezt a régi tengeröblöt. Az alsó mediterrán tenger part- 
közelségére utalnak végre a (ravialis sp. fogai, melyeket szintén Tarnócz- 
ról kaptunk. 
